CELEX: 62011CO0038
Language: et
Date: 2012-06-18
Title: Euroopa Kohtu määrus (viies koda), 18.6.2012.#Amorim Energia BV versus Ministério das Finanças e da Administração Pública.#Eelotsusetaotlus, mille on esitanud Supremo Tribunal Administrativo.#Kodukorra artikli 104 lõike 3 esimene lõik – ELTL artiklid 49 ja 54 – ELTL artiklid 63 ja 65 – Direktiiv 90/435/EMÜ – Artikli 3 lõige 2 – Maksuõigusnormid – Ettevõtte tulumaks – Dividendide maksustamine – Kinnipeetav maks – Maksuvabastus – Minimaalne osalus dividende jaotavas äriühingus – Tingimused – Kõnealuse osaluse katkematu omamise minimaalne periood – Tingimused – Dividende saavad residendist ja mitteresidendist äriühingud – Erinev kohtlemine.#Kohtuasi C-38/11.

Euroopa Kohtu (viies koda) 18. juuni 2012. aasta määrus – Amorim Energia BV vs. Ministério das Finanças e da Administração Pública
      (kohtuasi C-38/11)
      Kodukorra artikli 104 lõike 3 esimene lõik – ELTL artiklid 49 ja 54 – ELTL artiklid 63 ja 65 – Direktiiv 90/435/EMÜ – Artikli 3 lõige 2 – Maksuõigusnormid – Ettevõtte tulumaks – Dividendide maksustamine – Kinnipeetav maks – Maksuvabastus – Minimaalne osalus dividende jaotavas äriühingus – Tingimused – Kõnealuse osaluse katkematu omamise minimaalne periood – Tingimused – Dividende saavad residendist ja mitteresidendist äriühingud – Erinev kohtlemine
      1.                     Kapitali vaba liikumine ja maksete vabadus – Aluslepingu sätted – Kohaldamisala – Siseriiklikud õigusnormid, mis reguleerivad
            sellist osalust ettevõtte kapitalis, mis on omandatud üksnes kavatsusega teha finantspaigutus, soovimata mõjutada ettevõtte
            juhtimist ja kontrolli – Hõlmamine – Asutamisvabadust reguleerivate sätete kohaldamatus (ELTL artikkel 63) (vt punktid 37–39)
      2.                     Kapitali vaba liikumine ja maksete vabadus – Piirangud – Maksuõigusnormid – Ettevõtte tulumaks – Residendist äriühingu poolt
            sellisele dividende saavale mitteresidendist äriühingule jaotatud dividendide maksustamine, millel on dividende jaotava äriühingu
            kapitalis osalus, mis on suurem kui 10%, kuid väiksem kui 20% – Sarnast osalust omavale residendist aktsionärist äriühingule
            jaotatud dividendide maksuvabastus – Lubamatus – Piirid – Kapitali vaba liikumise sellise piirangu mõju neutraliseerimine
            topeltmaksustamise vältimise konventsiooniga – Hindamine siseriikliku kohtu poolt (ELTL artiklid 63 ja 65) (vt punktid 52–69,
            resolutsiooni punkt 1)
      3.                     Isikute vaba liikumine – Asutamisvabadus – Maksuõigusnormid – Ettevõtte tulumaks – Dividendide maksustamine – Residendist
            äriühingu poolt teise liikmesriigi residendist äriühingule jaotatud dividendidelt kinnipeetud maksu tagasimaksmine tingimusel,
            et viimati nimetatud äriühing on omanud üle 20% osalust katkematult vähemalt kahe aasta jooksul – Dividendide topeltmaksustamise
            välistamisega viivitamine – Lubamatus – Piirid – Asutamisvabaduse sellise piirangu mõju neutraliseerimine topeltmaksustamise
            vältimise konventsiooniga – Hindamine siseriikliku kohtu poolt (ELTL artiklid 49 ja 54) (vt punktid 70–84, resolutsiooni punkt 2)
      Ese
      
         
               Eelotsusetaotlus – Supremo Tribunal Administrativo – ELTL artiklite 63 ja 65 tõlgendamine – Siseriiklikud õigusnormid, millega
                  mitteresidendist äriühingutele jaotatavatele dividendidele kohaldatakse ebasoodsamat maksustamiskorda kui residendist äriühingutele
                  jaotatavatele dividendidele – Nõue, mille kohaselt aktsiate omamise minimaalne periood on pikem ja minimaalne osalus on suurem
                  mitteresidendist äriühingute puhul.
               
            Resolutsioon
      
         
                  1.
               
               
                  
               
               
                  	ELTL artiklitega 63 ja 65 on vastuolus sellised liikmesriigi õigusnormid, nagu on kõne all põhikohtuasjas, mis ei võimalda
                     teise liikmesriigi residendist äriühingul, kellel on Portugali residendist äriühingus osalus, mis on suurem kui 10%, kuid
                     väiksem kui 20%, olla vabastatud Portugali residendist äriühingu jaotatud dividendidelt kinnipeetavast maksust, ning kohaldavad
                     seega nende dividendide suhtes majanduslikku topeltmaksustamist, samas kui juhul, kui dividende jaotatakse Portugali residendist
                     aktsionärist äriühingutele, kellel on äriühingus sarnane osalus, on dividendide selline majanduslik topeltmaksustamine keelatud.
                     Kui liikmesriik tugineb teise liikmesriigiga sõlmitud topeltmaksustamise vältimise konventsioonile, peab siseriiklik kohus
                     välja selgitama, kas seda konventsiooni tuleb arvestada, ning kui see on nii, siis kas see konventsioon võimaldab neutraliseerida
                     kapitali vaba liikumise piirangu mõju.
                  
               
            
         
                  2.
               
               
                  
               
               
                  	ELTL artiklitega 49 ja 54 on vastuolus sellised liikmesriigi õigusnormid, nagu on kõne all põhikohtuasjas, mis võimaldavad
                     teise liikmesriigi residendist äriühingul, kellel on Portugali residendist äriühingus üle 20% osalus, nõuda Portugali residendist
                     äriühingu jaotatud dividendidelt kinnipeetud maksu tagasimaksmist üksnes siis, kui see äriühing on omanud sellist osalust
                     katkematult vähemalt kahe aasta jooksul ning viivitab seega nende puhul majandusliku topeltmaksustamise välistamisega, võrreldes
                     Portugali residendist aktsionärist äriühingutega, kellel on äriühingus sarnane osalus. Kui liikmesriik tugineb teise liikmesriigiga
                     sõlmitud topeltmaksustamise vältimise konventsioonile, peab siseriiklik kohus välja selgitama, kas seda konventsiooni tuleb
                     arvestada, ning kui see on nii, siis kas see konventsioon võimaldab neutraliseerida asutamisvabaduse piirangu mõju.